bavarian-nlp/barwiki-20250901 huggingface dataset:
Josef Stalin

Josef Stalin (/"Iosseb Stalini;" "/"Iossif Wissarionowitsch Stalin", wiss. Transliteration: ; * in Gori, Georgien; † 5. März 1953 in Kunzewo bei Moskau) woa a sowjetischa Politika und Diktator. Sei Geburtsnaum woa: Iosseb Bessarionis dse Dschughaschwili (georgisch: ; russisch: /"Iossif Wissarionowitsch Dschugaschwili", wiss. Transliteration: "," ), den Kampfnaum "Stalin" (dea wos noch vaschiedanen Deitungen fia „da Stählane“ steht) hod a 1912 aungnumma.
Seit 1922 woa da Stalin Generalsekretär vom Zentralkomitee vo da Kommunistischen Partei vo da Sowjetunion (KPdSU), seit 1941 Vuasitzenda vom Rot vo de Voikskommissare, seit 1946 Vuasitzendar vom Ministerrat vo da UdSSR und in de Joa 1941 bis 1945 Obasta Beföshowa vo da Rotn Armee – da „Generalissimus“. Daduach dass a sie im Machtkampf innahoib vo da KPdSU duachgsetzt ghobt hod, hod a de Ämta bis zu seim Dod behoidn.
Während seina Regiarungszeit hod da Stalin a totalitäre Diktatur aufbaut, de wos Müllionen Menschn des Lem kost hod.
Uaknoi

Da Urknoi (Big Bang) is de wissnschoftliche Theorie vom Ofang vom Universum. De "Urknoitheorie" sogt, deass des Universum aus an winzign, dichtn und hoassn "Dings" vor 13,7 Milliardn Joar blitzoartig enstondn is. Da Urknoi is owa koa "Explosion" wia ma des heit kennt, sundan de gmoasame Entstehung vo Energie, Materie, Raum und Zeit aus oana urspringlichn Singularität, wo neamd woass wos des gwen is. Seitdem dehnt si des Universum imma schnella und schnella aus.
Da Nama "Big Bang" kimmt vom Astronomen Fred Hoyle, dea wo ned an de Theorie glabt hod und si mit dea ironischn Bezeichnung lustig mocha woit. Da Begrinda vo da Theorie, da Physika Georges Lemaître hod 1931 en Ofongszuastand vom Universum "Uratom" gnennt.
Endknoi

Da Endknoi (Big Rip, boarisch: Grossa Riss) is a wissnschoftliche Theorie iwas End vom Universum. De "Endknoi-Theorie" sogt, dass de imma schnejare Ausdehnung vom Universum am End dazua fiat, dass ois schlogoartig zareisst. Ned nua Galaxien, Stean und Planeten wean auseinandagrissn, sundan ois bis za de Atome bis nua no a poar Stroin iwrigbleim.
Nachm Modell vom Robert Caldwell (Dartmouth College), New Hampshire ausm Joar 2003, dad de kontinuialiche Expansion vom Universum ned ewig dauan. Irgendwann dadat des Universum instabil wean und es dadat zan Endknoi kema. Des Modell geht davo aus, dass de ognummane dunkle Energie fia de Expansion vaontwortli is und de gsamte Materie progressiv beschleinigt. De Gegnkroft, de Gravitation, ko de Strukturn nua zammahoidn, solangs de Wiakung vo da dunkln Energie iwatrifft. Owa wei de dunkle Energie ständig zuanimmt, kimmts nach dea Theorie irgendwann zum Endknoi.
Kåtznschwoaf

Unter Kåtznschwoaf versteaht man in éngern Sinn in Åcker-Schåchtlhålm ("Equisetum arvense", dr lateinische Nåmen pedaitet Rósshåår). Weil die verschiednen Årtn van Schåchtlhålm daitliche Éhnlichkeitn mitanånder håm unt aa nét óhne weiters vananånder zu unterscheidn sein, wert der Pegriff Kåtznschwoaf aa fir åndre Årtn va der Gåttung verwéndet. 
Der Åcker-Schåchtlhålm isch a Pflånz, dé af der gånzn nérdlichn Hålbkugel verproatet isch, mit Ausnåhm va die gånz warmen unt kåltn Girtl. Durch die Lait isch er aa nåch Sidafrika unt Australien kémmen. Er isch pa uns der am péstn pekånnte Schåchtlhålm, weil er als Heilkraut verwéndet wert, in viele Piacher peschriebm isch, und weil er zu die haifigern Årtn gheart.
Die Schåchtlhålme ghearn zu die farnårtign Pflånzn (Pteridophyta) als Åptoalung va die Gefäßpflånzn (Tracheophyta).
Mérkmåle.
Wia unterscheidet man in Åcker-Schåchtlhåm va éhnliche Årtn? 
Verwéndung.
Der Schåchtlhålm wert aa als Zinnkraut pezeichnt, weil die gróbe (raue) Pflånz zun Putzn van Zinngschirr verwéndet gwórtn isch. In der Vólksmedizn wert er gégn Gicht, Niěrnleidn unt åndre Leidn verwéndet, aa zun Harntreibm. Zu dén Zweck wert der Kåtznschwoaf in Juni - Juli gsåmmlt. Óft fintet man en pa die Wégrénder, Påhndémm, Åckerrénder. Er enthåltet Kieslsaire; déswégn wert er fir der Kréftigung va der Haut unt in der ekológischn Låntwirtschåft fir der Kréftigung van Pflånzngewébe eingsétzt.
Peterhof (Stod)

Peterhof ( / "Petergof"; von 1944 bis 1997 offiziö: Petrodworez ()) is a russische Stod mit rund 73.199 Eihwohnan (Stand: 2010) an da Küstn vo da Newabucht am Finnischn Meerbusen, 29 km westli vom Stodzentrum vo Sankt Petersburg. 1998 hods de Eignständigkeit valuan und gheat seitdem administrativ zu Sankt Petersburg. Da städtische Rajom Petroworetz hod 128.156 Eihwohna (Stond: 2010).
Bekaunt is de Stod Peterhof vua oim duachs Schloss Peterhof, des wos 1723 baut wuan is und zua Zeit vom Russischn Reich ois Summaresidenz vom Zarn gnutzt wuan is. Des ganze Ensemble vo Schloss, Park, Pavillonen und vo da historischn Oidstod is 1919 vo da UNESCO in de Listn vom UNESCO-Wödeabe (Eiropa) aufgnumma wuan.
Ludwig Gruber

Ludwig Gruber (* 13. Juli 1874 in Wean; † 21. Juli 1964 emdo) woara estareichischa Komponist vo Weanaliadan, Sänga, Schriftstöla und Dirigent. Vua oim duach seine Weanaliada is a bekaunt wuan und bis heit bliem.
Ea woa da Sohn vom Oidweana Voiksdichta und Gsangskomponistn Anton Gruber.
Weak.
Da Gruber hod iwa 2000 Liada gschriem, drunta legendäre wia "Mei Muadal woa a Weanarin" und "Es wiad a Wein sein". Ea hod owa a Singspü ("Die Fiakermilli"), Marschmusik, Smphonien und Fümmusik komponiat.
Textbeispü.
S'is mia heit no in Erinnrung &lt;br&gt;
ois wauns gestan gwesn wea, &lt;br&gt;
s'woa a scheena Sonntagmorgen, &lt;br&gt;
do sogd s'Muadal: "Gschwind, kumm hea, &lt;br&gt;
lohs das Gsichd und d'Handaln woschn, &lt;br&gt;
lohs die Wuhkaln dia frisiahn, &lt;br&gt;
heit wü i zum easchtn Moi di &lt;br&gt;
auf'n Kahlenberg nauf fian."
Prag

Prag (tschechisch: Praha //) is de Hauptstod und de bevökarungsreichste Stod vo da Tschechischn Republik. Ois "Region Hauptstod Prag" (Hlavní město Praha) is aussadem aa no a söbständige Vawoitungseinheit.
In Prag is de easchte deitsche Universität baut wuan.
De Stod liegt zenträu in da westlichn Tschechei aun da Moldau, zirka 40 Kilometa vo do, wo der Fluss in de Elbe eimündt.
Gschicht.
De Bsiedlung vo dem Gebiet geht bis in de Staazeit zruck. Des Praga Beckn woa scho während da gsaumtn Ur- und Fruahg'schicht ane vo de am dichtest bsiedltn Laundschoftn vo Behmen. Bis uma 50 v. Kr. hom do de kötischn Boier gsiedld, daun fia iwa 500 Joa de germanischn Markomannen. De easchtn slawischn Gruppn san in da zweitn Höftn vom 6. Joahundat in des Gebiet kumman. Im 9. Joahundat is de Praga Burg und im 10. Joahundat de zweite Burg aufm Vyšehrad ois Sitz vo de Přemysliden aunglegt wuan. Im Schutz vo dera Burg san aun da Moldau aa Aunsiedlungen vo jidischn und deitschn Kaufleid entstaundn.
Politik.
Vawoitungsbeziak.
De Listn gibt an kuazn Iwablick iwa de Stodbeziak, in Klauman stengan de Stodtäu, de wos dazuag'hean.
Stodpartnaschoftn.
Prag untahoit mit de foigandn Städt Partnaschoftn. In Klauman des Joa, wo de Partnaschoft zstaund kumman is.
Beleg.
Prag ist ein Sigma und hatt doppelt v rizz
1984 (Roman)

1984 is a Roman vo George Orwell (Eric Arthur Blair), gschriebm 1946/1947 und is ausse kemma im Joar 1949ge, in wejchm de Dystopie vo am Totalitärn Iwawachungsstoot dorgschteit wead. Hauptpeason is Winston Smith, der wo a oafochs Mitglied vo da Partei is und si trotz de Umständ sei Privatsphärn sichan mog. Deshoib kimmta in an Konflikt mitm System und muass sie na Gehianwäsch untaziang.
Da Orwell hod des Buach gschriem wo er auf da Insl Jura, voa da Küstn Schottlands woar und des gonze a poa Jaahrl vor seim Tod (1950). Da Titl hod an Zoindraaha vom Joar 1948 zu 1984 ois Ospuijlung af eine damois sea fean erscheinande Zukunft. Easchtausgob is am 8. Juni 1949 z London zum kaffa gwen.
Auslandsestreicha

Da Begrif Auslondsestareicher bzeichnet de im Auslond wonenden Östareicher. De voikstymliche Bezeichnung „des zeente Bundeslond“ wead dodabei gleengtlich vo d' Medien, Organisazionen und vo Politikern ogewendt.
Es gibt guade 400.000 Östareicher, de eanern ständing Wonsitz im Auslond hom. Dodazua kemman guade 100.000 ehemolige Östareicher, de noch eanerer Emigrazion a ondre Stootsbygerschoft ognummer und d' estareichische Stootsbyrgerschoft obgem hom. Oamoi im Joar gibts a sognonnte Wödvasommlung vom zeenten Bundeslond in Östareich, de a jeeds Joar in am ondern Bundeslond stottfindt. Seid 1994 findt aa de Woi vom "Auslondsestareicher vom Joar" stott. Da Auslondsestareicher-Wödbund is da Herausgeewer vo da viadljärlichen dascheinanden Zeidschrift "ROTWEISSROT".
De Goidane Ernmedaillje vo de Auslondsestareicher hod da Wödraumwissenschoftler Heiss Klaus Peter, der 20 Joar und am End erfoigreich fias Woirecht vo d' Auslondsestareicher kämpft hod und in derer Zeid drei Moi an owasten Grichtshof vo Östareich ogruaffm hod.
Inquisition

Ois Inquisition (lat. ' „untasuachen“) wean de spädmiddloitalichn und friahneizeitlichn Grichtsvafoan bezeichnet, de wos si unta da Mitwiakung und im Auftrog vo katholischn Geistlichn da Vafoigung Ketzan (Häretikan) und Hexn gwidmet hom. De Prozessfoam hod "Inquisitionsvafoan" (lat. ' „Untasuachung“) ghassn und da geistliche Vuasitzende vom Inquisitionsgricht woa da Inquisitor.
Fia de middloitaliche Inquisition hods kaa Beheadn gem. Sie woa aa ned permanent aktiv und is je noch Region vo untaschielichn Organen vo da Ständegsöschoft trong woan. In da friahn Neizeit is de Inquisition in Spanien, Portugal und Italien institutionalisiat wuan. Des hoasst sie is in stootliche Struktuan eibundn wuan.
Schrammemusi

De Schrammemusi güt ois a Fuam vo da Weana Voiksmusi und woa vua oim am End vom 19. Joahundat sea populea. De Schrammemusi is heit sogoa zu an Synonym vom Weanaliad wuan.
De Schrammemusi is noch de Woidviadla Musika, Geiga und Komponistn Johann und Josef Schrammel gnennt wuan. Sie wiad vua oim duach de raunzade, melancholische und trotzdem beschwingte Instrumentiarung charakterisiat.
Typische Besetzung is: Zwaa Geign, Kontragitar, Klarinettn und späda aa de Knopfharmonika.
Huflattich

Namen.
Der Huflattich ("Tussilago farfara" L.) isch in sidóstdaitschn Raum unter mehrere Namen pekånnt: Huafpflutschn, Sauplåtschn, Påchpletschn, Ésltritt. ("Ésltritt" entspricht in franzésischn Nåmen "Pas-d’Ane"); as Plattl håt die Fórm van an Huafåpdruck.
Peschreibung.
Die Pflånz kriacht unterirdisch manånt; friah in Langes kimmp a Stingl, pis zu 20 cm lång, mit an 2 pis 3 cm proatn Kérbl vóll gelbe Pluah (entfernt éhnlich wi’a Léwnzåhnkérbl). Afn Stingl sein Schuppm, åber koane Laber. Pis zu der Reife verléngert sich der Stingl; ersch pål er ågstórbm isch, kémmen die Laber, rundlt pis herzférmig, iber 10 cm in Durchmesser, unterseits weiß-såmtig. Die Staud wåxt in af liachte Wåltwég, Acker, Schuttplétz, Ufer; sie håt gern faichte Pédn. Drhoam isch’i in Európa, Westasien, Nórdafrika, van Flåchlant pis in die Ålmmattn.
Verwéndung.
Der Huflattich håt in der Vólksmedizin an groaßn Stéllnwert. Die Pluah unt die Plattlen wern in erster Linie pa Lungenkrånketn verwéndet: Bronchitis, Huastn, Kehlkopfkatarrh, Brustfellentzindung.
Lüln

Verschiedne Namen.
Die Wåldréb ("Clematis vitalba" L.) isch in sidóstdaitschn Raum unter verschiedne Pezeichnungen pekånnt: Herrgóttspårt, Lüln, Liasch, Lian, Lierach, Ialréb, Ulischwidn, Weißrébe. A påår va dé Werter kémmen (gleich wia as schweizrische „Niele“) ausn ålthoachdaitschn liola, dés isch a Pezeichung fir oane óder mehrere Årtn va Kletterpflånzn. Ålthoachdaitsch liolīn pedaitet „rankenartig“.
Peschreibung.
Draus isch versténtlich, dass sie a Kletterpflånz isch. Wénn sie Hålt fintet, klettert sie pis iber 20 Meter af die Pam aufi, schunsch kråbblt sie afn Pódn manånt. As Stamml wert pis zu a påår Zéntimeter dick. Sie håt drei- pis finffåch gfiederte Plattlen, der Stingl van Lab isch pógn und schlingg sich um die Zweig va åndre Pflånzn. Die Pluah håm 4 weißliche Krónplattlen unt 2 cm Durchmésser. In der kåltn Jåhreszeit fålln die puschign, kuglign, silbrign Fruchtstént auf.
Wó sie wåxt.
Man fintet die Ialréb in liachte Walder, Héckn, Auwalder, pa die Wåldtrénder. Sie zoagg Stickstóff in Pódn ån unt isch giftig. Pehoamatet isch’i va Éurópa pis zu Kaukasus, pis af iber 1000 m Heach, åber nét in Nórdn.
Es gip åndre Årtn va Wåltrébm, dé als Ziĕrpflånzn ghåltn wern.
Zigori

In Sidtiról isch Zigori oft die Pezeichnung firn „Löwenzahn“. Der hoachtaitsche Nåmen isch nét eindaitig; mit der Pezeichnung kénnen zwoa Gåttungen mit jeweils mehrere Årtn gmoant sein:
Gmoant isch mit Zigori normalerweis Taraxacum officinale, der weltweit verproatet, unt aa in Mittleurópa der haifigste isch. Die Pflånz håt laut Hegi in deitschn Språchraum zåhlreiche Dialektnamen. In sidpoarischn Språchraum isch’i unter Maiblume, Röhrlsalat, Milchpluime, Fåknploam, Hundsålet ... pekånnt. Wegnen psundern Fruchtstånt håt sie in Nåmen „Pusteblume“, unt aa die kloan Kinder kénnen sie. Der Nåmen Zigori isch va der Zichorie (Wegwarte) ågleitet, dé éhnliche Laber håt. Weil er va éhnliche Artn nét leicht unterscheidpår isch, wern aa dé éfter mit’n gleichn Nåmen petitlt.
Peschreibung.
Taraxacum officinale håt af Pódn a Rosettn va Plattlen unt a dicke, långe, senkrechte Wurz, der Stingl isch hóhl unt enthåltet an milchign Såft. Die Pluah, de af Kérblen sitzn, sein góldgelb. A Verwéxlung mit åndre Taraxacum - Årtn isch nét gfahrlich.
Verwéndung.
In Sidtiról geahn in Langes (Friahjahr) viel Lait „Zigori stéchn“; mån verwéndet die jungen Pflanzlen als Sålet. Aus die Pliatnsténd kånn man a hónigårtige Flissigkeit måchn. Plattlen unt Wurzlen håm appetitånrégende, pluatreinigende unt harntreibende Wirkung. Die Wurzn kannt man reastn unt wia Kaffee zuapereitn. Die Bezeichnung „dens leonis“ (Löwenzahn) isch schón in der „Schule von Salerno“ (11. pis 13. Jåhrhundert) pekånnt gwésn. Der wissnschåftliche Nåmen Taraxacum kimmp ausn Arabischn unt pedaitet „hantige (pittre) Wurzl“. Tåtsächlich enthaltet die Pflånz Pitterstóffe, dé die Verdaung ginstig peeinflussn.
Repino

Repino (; bis 1948 "Kuokkala") is a Vuaoat vo da russischen Stod Sankt Petersburg rund 45 km noadwestli vom Stodzentrum am Ufa vom Finnischen Meerbusen mit 2478 Eihwohnan (2010).
De Siedlung vom städtischn Typ gheat vawoitungstechnisch zum Rajon Kurort, dea wos zua Stod Sankt Petersburg gheat.
Da Ort hod bis zum Zwatn Wödkriag zu Finnland gheat und is 1940 im sowjetisch-finnischn Wintakriag an de Sowjetunion gfoin. Repino is 1948 nochn Mola Ilja Jefimowitsch Repin umgnennt wuan, dea wos drei Joazehnt bis zu seim Tod 1930 im domolign Kuokkala glebt hod. Sei Haus de Villa "Penaten" (, noch de remischn Schutzgetta), is heit a Museum und de wichtigste Sehnswiadigkeit vom Ort.
Latein im Boarischn

Latein im Boarischn ("Bairisch Latein") moant de lateinischn Iwarestln und Ausdrick in da heitign Boarischn Sproch. Lateinische Fremdweata wean ned behondlt, nua Lehnweata.
Im Gebiet vo Bayern und Östareich wor im 3. und 4. Joarhundat Latein de Vakeassproch. Latein hod owa aa voa und noch dea Zeit a grosse Roin in da Region gspuit. Vo nam Eifluss vom Latei is oanigs im Wortschotz vo Boarisch dahoidn bliem bzw. zan Tei aa iwa ondare romanische und germanische Sprochn dazua kema.
Dees easchte Lehnwoat, wo in de germanische Sproch eiganga is, deafat Kaisa (vo "Caesar") gwen sei. Afgrund vo da Aussproch woass ma, dass dees scho im 1. Joarhundat voa unsara Zeitrechnung gwen sei muass, weis "ae" in "Caesar" spoda mit Umlaut ausgsprocha woan is und s "C" wia "Z" und nimma wias boarische "ai" bzw. wias "K", wiar in da klassischn Zeit.
Boarisch - Latein Listn.
Oi Begriff soin meafoch belegt sein. Wann dees ned da Foi is, muass a Beleg gnennt wean.
Komarowo

Komarowo (, finnisch: "Kellomäki" is a klaane Ortschoft im Rajon Kurort vo Sankt Petersburg am finnischen Meerbusen. Da Ort liegt aun da Eisnbaunlinie Sankt Petersburg – Wyborg, rund 45 km noadwestli vo Petersburg.
Komarowo hod 1230 Eihwohna (Staund: 2010).
Komarowo is ein bedeitenda Kur- und Wohnort vo bekauntn russischn Wissnschoftlan, Künstlan, Schriftstöllan und Schauspülan. Da Ort is owa aa zweng sein Saundstraund, de Wöda und de eiszeitlichn Seen bekaunt.
Gotische Sproch

De Gotische Sproch (gotisch: "*gutisko razda") is a ostgermanische Sproch, wo vom germanischn Stamm vo de Gotn gredd worn is. Zweng da "Wulfilabibe" is gotisch de ejtaste iwaliefate germanische Schriftsproch. Deshoib is aa ois Beleg fia archaische, germanische Formen sea wichtig.
Des Gotische untascheidd si vo de west- und nordgermanischn Sprochn vor oim duach an Eahoit vo da Nominativ Maskulinum Singular-Endung -s: gotisch "dags, gasts, sunus" gegniwa oidboarisch "tag, gast, sunu" oda oidnordisch "dagr, gestr, sunr" (wo si s "-s" in "-r" gwanelt hod, sog. "Rhotazismus").
Gschicht.
Im 4. Joarhundat hod da gotische Bischof Wulfila (mit Huif vo ana Gruppm vo Iwasetzan), de Bibel ins Gotische iwasetzt. Nem da Wulfilabibe gibts ned vui gotische Sprochzeigniss: Beispuisweis nua a poar Runeninschriftn, Urkundn und Bibeauslegunga.
Nochm End vom gotischen Reich (Ostgotnreich in Italien 493–555 und Westgotnreich in Gallien und Spanien 466–711) is aa de gotische Sproch weitgehend valorn ganga.
Nua af da Hoibinsl Krim (Iwarestln vo de Ostgotn, spoda Krimgotn gnennt) hod si s Krimgotische bis eppa anno 1800 ghoidn.
Umstrittn is de enga Vawandtschoft vom Gotischn mit dena Skandinavischn Sprochn. Im Wortschotz gibts owa affellige Ehnlichkeitn mitm schwedischn Dialekt Gutamål, wo af Gotland gredd wead.
Interessant san owa aa de stoarkn morphologischn Ehnlichkeitn vom Gotischn zan Oidboarischn und zan Oidhochdeitschn.
Sprochbeispui.
Gotisch:
Weatliche Iwasetzung:
 "Aussproch": þ wia englisches stimmloses "th",
 h vor Konsonant/am Wortend wia „ch“ in ‚ach‘,
 ai wia langs, offans „ä“
 ei wia langs, gschlossans „i“,
 au wia langs, offans „o“,
 iu eppa wia „iw“
Sibirien

Sibirien (/"") is da asiatische Teu vo Russland. Im Westn is de Grenz da Ural, im Noadn da Arktische Ozean, im Ostn da Pazifik und im Südn China, de Mongolei und Kasachstan. Sibieren mocht rund drei Viadl vom russischn Territorium aus und hod 13,1 Müllionen Quadratkilometa.
Eadkunde.
De Bezeichnung Sibirien woa uaspringlich nua da Naum vom "Khanat" "Sibir" im heitign Westsibirien. Des woa a Obspoitung vom Khanat vo da Goidanan Hoade. Heit maant Sibiren landlaifig s russische Noadasien.
Sibirien losst si grob in siem Großlaundschoftn eitein:
Flüsse und Seen.
Da "Baikalsee" is mit 31.500 km² Flächn, 1.637 m Tiafn und mit meah ois 25 Mio. Joan, da gresste, da tiafste und da ötaste Süßwossasee vo da Wöd. Ea liegt in dena südsibirischn Gebiagn.
Leonidas

Leonidas (aa Leonidas I., griachisch Λεωνίδας, "da Lewengleiche") ausm Gschlecht vo de Agiaden wor vo 490 v. Kr. bis 480 v. Kr. Kini vo Sparta.
Schlocht ba de Thermopylen.
Historische Bedeitung hod da Leonidas ois Fejdherr vom Hellenenbund ba da Schlocht bei de Thermopylen im Joar 480 v. Kr. ealangt. Bei dea Schlocht hod de griachische Streitmocht (ebba 5.200 Mo, drunta 300 Spartiatn) en Thermopylenposs blockiat, ums persische Reichsheer mit oana Gsamtstärkn vo 50.000 - 100.000 Mo untan Xerxes I. aufzhoidn. Zeascht worn de Griachn damit sehr eafoigreich, hom dena persischn Elitetruppm schwaare Valuste zuagfigt, ohne sejm greßare Valuste z hom. Erscht wias vo zwoa Seitn umzinglt worn und da greßte Tei vo de griachischn Truppm si zruckzogn hod, hod si des Bladd gwendet. Da Leonidas hod mit nua 600 Mo weidakämpft, hod drei Dog lang de Stellung ghoidn und is nacha mit da gsamtn spartanischn und da thespischn Moschoft gfoin. Ea hod owa dadurch en Vormarsch vo de Persa vazegat und so zum Endsieg vo de Griachn in am Persakriag beitrogn.
Gotn

De Gotn (dt.: Goten) worn a ostgermanischs Voik, wo seit'm 3. Joarhundad meahfoch in militärische Konflikte mid dena Rema vawickld worn. Weahnd da Vejkawondarungszeid hom z'eascht de Westgotn und nocha de Ostgotn afm Bodn van "Imperium Romanum" Reiche buidd, wo 711 bzw. 553 untagonga san. Da Uasprung vo de Gotn is umstrittn.
De Ostgotn san 375 vo de Hunnen esiegd und nocha beherrschd worn. Noch'm Niadagong vo de Hunnen san de Ostgotn remische Vabindete worn. 488 hom's untam Theoderich Italien eaobad, nua scheinboa im Aftrog vo Ostrom. Noch'm Doud van Theoderich is des Ostgotnreich uma 550 duach an Ogriff vo ostremischn Truppn zafoin.
De Westgotn san 382 remische Vabindete worn und hom Ofong van 5. Joarhundad in Gallien a Reich grindd, wo vo de Frankn noch Hispanien vadrengd worn is. As Westgotnreich hod 711, noch da Niadalog geng de muslimischn Mauren, afghead z existian.
Weiss Loch

Ein Weißes Loch ist das hypothetische Gegenteil von einem Schwarzes Loch. Während ein Schwarzes Loch Masse aufnimmt, stößt ein weißes Loch Masse aus. Die Existenz von weißen Löchern ist eine mathematische Ableitung von der allgemeinen Relativitätstheorie und ist nicht bewiesen.
Eine weitere Theorie über Weiße Löcher ist, dass ein Weißes Loch quasi der Ausgang eines Schwarzen Lochs ist. Das Weiße und das Schwarze Loch wären demnach durch ein Wurmloch miteinander verbunden. Theoretisch könnte man also in ein Schwarzes Loch fliegen und bei einem Weißen Loch wieder herauskommen – entweder in einem völlig anderen Teil des Universums oder sogar in einem anderen Universum.
Die wichtigste Gemeinsamkeit mit einem Schwarzen Loch ist eine Singularität, die sich in der Mitte eines solchen Objekts befindet. Im Prinzip bedeutet das, dass irgendeine physikalische Größe unendlich groß wird. Bei einem Schwarzen Loch ist diese Größe die Gravitation oder die Dichte, während es bei einem Weißen Loch die Antigravitation ist, die alles abstößt.
Molon labe

Molon labe () is a oidgriachische Redewendung. Ins Boarische iwasetzt hoasst "molon labe" so vui wia „Kimm hea und hoi das!“
Mit „molōn labe“ soi da Kini Leonidas vo Sparta bei da Schlocht bei de Thermopylen auf de Aufforderung vom Xerxes I., de Woffn niadazlegn, gantwortet ham. Des hod da Plutarch in seim Bericht iba de Schlocht gschriebm. Da Leonidas hod bekanntlich nit aufgebm und hod bis zum Untagang kämpft. Daduach is da Vormarsch vo de Persa vazegat worn und de Griachn ham an Kriag gwunna.
Ois Redewendung im Neigriachischn bedeidt "molon labe", de Entschlossnheit deitlich z mocha, nit kampflos aufzgebm.
Wuamloch

A Wuamloch is a hypothetische Obkiazung duach de Raumzeit. Obs Wuamlecha wiakle gibt, woass ma demnoch net; es kennt si meglichaweis aus da Oigmoanan Relativitätstheorie obleitn lossn. Wuamlecha kenntn de Vabindung vo an Schwoazn und an Weissn Loch sein. Es gibt theoretische Iwalegunga, dass a Wuamloch entweda zwoa Stejn in da sejm Raumzeit vabindt oda zwoa parallele Raumzeitn (vaschiedane Universn).
Momendan übaleng Foascha ob und wia ma Wuamlecha künstlich heastein ko, wei irgndwann mechadn Menschn velleichd moi zua andane Sternen roasn und mid ana Raketn wia mas heid heanimmd dad des mehrere dausnd Johr dauan. Seibsd wenn ma mid Lichdgschindigkeit fliang kannd, dad a Roas zum nächsdn Stern, Proxim Centauri, ungefehr dreiadhoib Johr dauan. Oiso muas ma schaun dasma endweda no schneia fliang ko oda einfach an Weg obkiazd. Am ehan glaum d´Foascha heidzudogs, dassma noch gloane Wuamlecha Ausschau hoidn soid, de wose kuaz nochm Uaknoi buid ham, und de dann vergreißan soid, damid ma mid am Raumschiff duachefliang ko.
A in da Science Fiction wean Wuamlecha oft gnutzt, um Roasn im Kosmos z beschleinign.
Selenogorsk

Selenogorsk (, ) is a Stod in Russland am Finnischn Meerbusn, rund 50 Kilometa noadwestli vom Stodzentrum vo Sankt Petersburg an da Fernstroßn M10. Vawoitungstechnisch gheats zum Rajon Kurort vo da Stod Sankt Petersburg und hod im Joa 2010 14.958 Eihwohna ghobt.
Gschicht.
Da Oat ist seit Aunfaung vom 18. Joahundat ois finnisches Fischadoaf bekaunt.
1946 is da Oat zua Stod wuan, und 1948 hod a in heitign Nauman eahoidn, des wos weatlich so vü wia „greane Stod“ haßt. Heit untasteht Selenogorsk da Stodvawoitung vo Sankt Petersburg und is noch Sestrorezk de zwatgreßte Stod im Rajon Kurort.
Die Republikaner

Die Republikaner (kuaz: REP) san a deitsche Partei, de wo 1983 z Minga grindt woan san. Se siagt si sejm ois rechtskonservativ.
Ob 1992 is de Partei vom Vafossungsschutz untam Vadocht auf rechtsextremistische Tendenzn beobochtet worn. Sei 2007 weans nimma im Vafossungsschutzbericht aufgfiaht.
1989 is de REP mit jeweis iba 7 Prozent vo de Stimma ins Europaparlament und ins Berlina Abgeordnetnhaus eizogn. Vo 1992 bis 2001 woa de REP im Landdog vo Baden-Württemberg vatretn. De Partei hod in de letztn Joar an Beideitung valoan und is nua no in kommunaln Parlamentn vatretn.